Elevoppgave+Norges+fylker

Merk: Denne siden vil kun bli tilgjengelig for elevene etter at vi har hatt en grundig felles gjennomgang hvor vi ser på mål, arbeidsprosess og kriterier. Siden er ment for at elevene kan få en liten repetisjon av hva de skal gjøre underveis i arbeidet. I tillegg til at elevene kan klikke seg inn hit og se oversikten, vil målene og kriteriene henge på A3 ark i klasserommene og på biblioteket.

=Norges Fylker=

Hei alle elever i 6a og 6b. Denne uken skal vi ha en gruppeoppgave i alle samfunnsfagtimene og i alle norsktimene. Vi skal lage en Wiki for trinnet hvor vi kan hente informasjon om Norges fylker. Dere vil bli delt i par eller smågrupper på tvers av klassene, som skal jobbe med hvert deres fylke i Norge. Målet for gruppeoppgaven er at dere skal:


 * Bruke oppslagsverk og digitale ressurser til å kritisk hente informasjon, skrive nøkkelord fra informasjonen og bruke nøkkelordne til å skrive faktasetninger med egne ord som medelever senere kan lese og lære av.
 * Bruke faktasetningene til å skrive en faktatekst om et fylke i Norge, som er bygget opp med innledning, hoveddel og avslutning, hvor teksten er strukturert med avsnitt og underoverskrifter.
 * Se over at teksten er fri for skrivefeil (bruk stavekontrollen i nettleseren!)
 * Bruke wikispaces til å skrive og jobbe med teksten, og sette inn bilder.
 * Bruke wikien til å hente informasjon om andre fylker i Norge.

Arbeidsprosess:

 * 1) Vi går igjennom oppgaven og avslører gruppene deres, og hvilke fylker dere skal ha.
 * 2) Dere starter med å hente informasjon om deres fylke. Her er det lurt å bruke biblioteket og de nettsidene vi har listet opp til dere, men der kan også søke dere frem på egenhånd. Husk på det vi har snakket om de siste ukene i samfunnsfag når det gjelder kildekritikk.
 * 3) Se over informasjonen dere har samlet inn og skriv nøkkelord. Legg bort informasjonen dere har funnet og bruk nøkkelordene til å skrive egne faktasetninger.
 * 4) Opprett deres side på wikien, og bruk faktasetningene deres til å skrive en fagtekst på ca 400 ord om deres fylke. Husk å se på vurderingskriteriene
 * 5) Når dere er helt ferdig med deres wiki-side skal dere navigere dere rundt på wikien og på den måten bli kjent med resten av fylkene i landet.

Vurderingskriterier:

 * **Målet for oppgaven er at dere skal kunne:** || **Du har kommet langt** || **Du er på god vei** || **Du er i gang** ||
 * // Bruke oppslagsverk og digitale ressurser til å kritisk hente informasjon, skrive nøkkelord fra informasjonen og bruke nøkkelordene til å skrive faktasetninger med egne ord som medelever senere kan lese og lære av. // || Jeg har hentet informasjon fra minimum to steder, og vurdert denne kritisk slik at jeg er sikker på at det jeg har skrivet er riktig.

Jeg har skrevet nøkkelord, lagt bort nøkkelordene og skrevet faktasetninger med egne ord. || Jeg har hentet informasjon fra to steder slik at det jeg skriver er riktig.

Jeg har skrevet nøkkelord og faktasetninger ut i fra informasjonen min. || Jeg har hentet informasjon fra bibliotek eller internett.

Jeg har skrevet faktasetninger ut i fra informasjonen min. ||
 * // Bruke faktasetningene til å skrive en faktatekst om et fylke i Norge, som er bygget opp med innledning, hoveddel og avslutning, hvor teksten er strukturert med avsnitt og underoverskrifter. // || Jeg har skrevet en faktatekst med innledning, hoveddel og avslutning, og jeg har laget en spennende tittel til teksten min. Hoveddelen i teksten har jeg strukturert med spennende underoverskrifter og avsnitt. || Jeg har skrevet en faktatekst med tittel, innledning, hoveddel og avslutning. I hoveddelen min har jeg brukt avsnitt for å strukturere teksten min. || Jeg har skrevet en faktatekst med tittel, innledning, hoveddel og avslutning. ||
 * // Se over at teksten er fri for skrivefeil (bruk stavekontrollen i nettleseren!) // || Jeg har ingen skrivefeil i teksten min || Jeg har få skrivefeil i teksten min || Jeg har noen skrivefeil i teksten min ||
 * // Bruke wikispaces til å skrive og jobbe med teksten, og sette inn bilder. // || Jeg har brukt wikiens tekstbehandlingsprogram til å strukturere teksten på en ryddig måte, jeg har lagt til flere linker slik at mine medelever kan hente mer informasjon, og jeg har lagt inn flere passende bilder med bildetekster. || Jeg har brukt wikiens tekstbehandlingsprogram til å skrive teksten min, og jeg har lagt til en link og flere passende bilder. || Jeg har brukt wikiens tekstbehandlingsprogram til å skrive faktateksten min og jeg har lagt inn bilder på siden. ||
 * // Bruke wikien til å hente informasjon om andre fylker i Norge. // || Jeg har brukt wikien til å gi meg oversikt over alle fylkene i Norge. || Jeg har brukt wikien til å lese om flere fylket i Norge || Jeg har brukt wikien til å lese om et annet fylke i Norge ||

Bilde hentet fra:
By Júlio Reis and João David Tereso [CC-BY-SA-2.5(http://creativecommons.org/licenses/by-sa/2.5)], via Wikimedia Commons